ระเบียบกรมการขนส่งทางบกระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔[๑] ตามที่กรมการขนส่งทางบกได้ออกระเบียบว่าด้วยการอบรมและทดสอบผู้ขอรับใบอนุญาตขับรถตามกฎหมายว่าด้วยรถยนต์พ.ศ. ๒๕๔๙ ไว้แล้ว นั้นโดยที่กรมการขนส่งทางบกได้นำระบบอิเล็กทรอนิกส์มาใช้ในการอบรมและทดสอบผู้ขอรับใบอนุญาตขับรถและผู้ขอต่ออายุใบอนุญาตขับรถเป็นเหตุให้ระเบียบดังกล่าวไม่สอดคล้องกับสถานการณ์ในปัจจุบัน ประกอบกับได้มีการเปลี่ยนแปลงตำแหน่งของเจ้าหน้าที่ตามโครงสร้างการแบ่งส่วนราชการของกรมการขนส่งทางบกจึงสมควรแก้ไขปรับปรุงระเบียบกรมการขนส่งทางบกว่าด้วยการอบรมและทดสอบผู้ขอรับใบอนุญาตขับรถตามกฎหมายว่าด้วยรถยนต์พ.ศ. ๒๕๔๙ เสียใหม่ให้เหมาะสมยิ่งขึ้น อาศัยอำนาจตามความในข้อ ๑๐ แห่งกฎกระทรวงกำหนดหลักเกณฑ์วิธีการและเงื่อนไขในการขอและการออกใบอนุญาตขับรถและการขอต่ออายุและการอนุญาตให้ต่ออายุใบอนุญาตขับรถพ.ศ. ๒๕๔๘ และข้อ ๑๒ แห่งกฎกระทรวงกำหนดเครื่องแต่งกาย เครื่องหมาย ประวัติคนขับรถบัตรประจำตัวคนขับรถ และการแสดงบัตรประจำตัวคนขับรถยนต์สาธารณะ รถยนต์บริการธุรกิจรถยนต์บริการทัศนาจร และรถจักรยานยนต์สาธารณะ พ.ศ. ๒๕๔๘กรมการขนส่งทางบกจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ พ.ศ. ๒๕๕๔ข้อ ๒[๒]ระเบียบนี้ให้ใช้บังคับตั้งแต่วันที่๑๕ มกราคม พ.ศ. ๒๕๕๕ เป็นต้นไปข้อ ๓ให้ยกเลิกระเบียบกรมการขนส่งทางบกว่าด้วยการอบรมและทดสอบผู้ขอรับใบอนุญาตขับรถตามกฎหมายว่าด้วยรถยนต์ พ.ศ. ๒๕๔๙ลงวันที่ ๒๐ มีนาคม พ.ศ. ๒๕๔๙ข้อ ๔ บรรดาระเบียบข้อบังคับ หรือคำสั่งอื่นใดในส่วนที่มีไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ให้รองอธิบดี(ฝ่ายปฏิบัติการ) กรมการขนส่งทางบก รักษาการตามระเบียบนี้ข้อ ๖[๓]ผู้ขอรับใบอนุญาตขับรถตามกฎหมายว่าด้วยรถยนต์ต้องผ่านการอบรมและทดสอบตามลำดับขั้นตอนดังต่อไปนี้(๑) การทดสอบสมรรถภาพร่างกาย(๒) อบรมตามหลักสูตรที่กำหนด(๓) ทดสอบข้อเขียน(๔) ทดสอบขับรถการทดสอบหรืออบรมตาม (๑) และ (๒) หรือการทดสอบตาม (๓) และ (๔) จะดำเนินการลำดับใดก่อนหลังก็ได้ตามความเหมาะสมแต่การทดสอบตาม (๓) และ (๔) จะต้องผ่านการทดสอบและผ่านการอบรมตาม (๑) และ (๒) ก่อนข้อ ๖/๑[๔] ผู้ที่มีหลักฐานการรับรองแสดงว่าได้ผ่านการอบรมและจบหลักสูตรการอบรมจากโรงเรียนการขนส่งกรมการขนส่งทางบก หรือโรงเรียนสอนขับรถที่กรมการขนส่งทางบกรับรอง ให้ถือว่าผ่านการอบรมและทดสอบตามระเบียบนี้ในกรณีที่กรมการขนส่งทางบกได้ทำความตกลงกับหน่วยงานภาครัฐหรือภาคเอกชนที่มีศักยภาพและมีความพร้อมในการจัดการอบรมตามหลักสูตรที่กรมการขนส่งทางบกกำหนดให้ถือว่าผู้ที่เข้ารับการอบรมและมีหลักฐานแสดงว่าผ่านการอบรมจากหน่วยงานดังกล่าวเป็นผู้ผ่านการอบรมตามระเบียบนี้แต่การขอรับใบอนุญาตขับรถยังคงต้องผ่านการทดสอบตามข้อ ๖ (๑) (๓) และ (๔) ตามที่ระเบียบกำหนดข้อ ๗ผู้ขอรับใบอนุญาตขับรถ ผู้ขอต่ออายุใบอนุญาตขับรถหรือผู้ขอรับบัตรประจำตัวคนขับรถ จะต้องปฏิบัติตนในระหว่างที่เข้ารับการอบรมดังนี้(๑) ต้องแต่งกายสุภาพเรียบร้อย(๒) ต้องเข้าหรือออกจากห้องอบรมตามเวลาที่กำหนด(๓) ไม่ส่งเสียงดังหรือกระทำการใด ๆ อันเป็นการรบกวนผู้อื่นในขณะอบรม(๔) ไม่กระทำการใด ๆ อันเป็นเหตุให้ห้องอบรม อุปกรณ์หรือสื่อต่าง ๆที่ใช้ในการอบรมชำรุดเสียหาย และหากเกิดความเสียหายด้วยเหตุประการใด ๆให้ชดใช้ค่าเสียหายที่เกิดขึ้น(๕) ไม่พูดจาเสียดสี ดูหมิ่น ก้าวร้าว หรือรบกวนผู้อบรม(๖) ไม่สูบบุหรี่ รับประทานอาหาร ดื่มเครื่องดื่มดื่มสุราหรือของมึนเมาหรือยาเสพติดให้โทษหรือวัตถุที่ออกฤทธิ์ต่อจิตและประสาทหรือมีอาการมึนเมาหมวด ๑การอบรม ข้อ ๘ การอบรมหมายความว่าการให้ความรู้แก่ผู้ขอรับใบอนุญาตขับรถหรือขอต่ออายุใบอนุญาตขับรถด้วยการบรรยายหรือวิธีการอื่นใดที่กรมการขนส่งทางบกจัดทำขึ้นหรือให้ความเห็นชอบข้อ ๙ผู้ขอรับใบอนุญาตขับรถยนต์ส่วนบุคคลชั่วคราวใบอนุญาตขับรถยนต์สามล้อส่วนบุคคลชั่วคราวใบอนุญาตขับรถจักรยานยนต์ส่วนบุคคลชั่วคราว ใบอนุญาตขับรถบดถนนใบอนุญาตขับรถแทรกเตอร์ และใบอนุญาตขับรถใช้งานเกษตรกรรมหรือใบอนุญาตขับรถชนิดอื่นตามมาตรา ๔๓ (๙)ต้องผ่านการอบรมตามหลักสูตรในวิชาดังต่อไปนี้ เป็นเวลาไม่น้อยกว่า ๔ ชั่วโมง(๑) กฎหมายที่เกี่ยวข้อง (กฎหมายว่าด้วยรถยนต์ กฎหมายว่าด้วยทางหลวงและกฎหมายว่าด้วยการจราจรทางบก)(๒) การขับรถอย่างปลอดภัย(๓) มารยาทในการขับรถข้อ ๑๐ผู้ขอรับใบอนุญาตขับรถจักรยานยนต์ส่วนบุคคลชั่วคราวที่เคยได้รับใบอนุญาตขับรถจักรยานยนต์ส่วนบุคคลชั่วคราวมาแล้วและมีอายุต่ำกว่าสิบแปดปีบริบูรณ์ต้องผ่านการอบรมตามหลักสูตรวิชาจิตสำนึกและการขับรถอย่างปลอดภัยเป็นเวลาไม่น้อยกว่า๑ ชั่วโมงข้อ ๑๐/๑[๕]ผู้ที่ได้รับใบอนุญาตขับรถยนต์ส่วนบุคคลชั่วคราวใบอนุญาตขับรถยนต์สามล้อส่วนบุคคลชั่วคราว และใบอนุญาตขับรถจักรยานยนต์ส่วนบุคคลชั่วคราวซึ่งใบอนุญาตขับรถเดิมสิ้นอายุเกินกว่า ๑ ปีประสงค์จะขอรับใบอนุญาตขับรถยนต์ส่วนบุคคล ใบอนุญาตขับรถยนต์สามล้อส่วนบุคคลและใบอนุญาตขับรถจักรยานยนต์ส่วนบุคคลต้องผ่านการอบรมตามหลักสูตรในวิชาที่กำหนดตามข้อ ๙ เป็นเวลาไม่น้อยกว่า ๔ ชั่วโมงข้อ ๑๑ผู้ขอรับใบอนุญาตขับรถยนต์สาธารณะหรือใบอนุญาตขับรถยนต์สามล้อสาธารณะต้องผ่านการอบรมตามหลักสูตรในวิชาดังต่อไปนี้เป็นเวลาไม่น้อยกว่า ๕ ชั่วโมง(๑) กฎหมาย ระเบียบและประกาศของทางราชการที่เกี่ยวข้องกับการขับรถยนต์สาธารณะหรือรถยนต์สามล้อสาธารณะ(๒) มารยาทสำหรับผู้ขับรถยนต์สาธารณะ(๓) กฎหมายว่าด้วยการจราจรทางบกที่ควรทราบ(๔) เทคนิคการขับรถอย่างปลอดภัยข้อ ๑๒ผู้ขอรับใบอนุญาตขับรถจักรยานยนต์สาธารณะต้องผ่านการอบรมตามหลักสูตรในวิชาดังต่อไปนี้ เป็นเวลาไม่น้อยกว่า ๓ ชั่วโมง(๑) กฎหมาย ระเบียบและประกาศของทางราชการที่เกี่ยวข้องกับการขับรถจักรยานยนต์สาธารณะ(๒) หน้าที่ความรับผิดชอบและมารยาทของผู้ขับรถจักรยานยนต์สาธารณะ(๓) สถานที่และเส้นทางภายในจังหวัดข้อ ๑๓[๖]ผู้ขอรับบัตรประจำตัวคนขับรถเพื่อขับรถยนต์สาธารณะรถยนต์บริการธุรกิจและรถยนต์บริการทัศนาจรต้องผ่านการอบรมตามหลักสูตรในวิชาดังต่อไปนี้ เป็นเวลาไม่น้อยกว่า ๓ ชั่วโมง(๑) สถานที่ท่องเที่ยว เส้นทางการเดินรถ และสถานที่สำคัญในจังหวัด(๒) ภาษาอังกฤษสำหรับผู้ขับรถยนต์สาธารณะ(๓) การให้บริการผู้โดยสารกรณีที่ผู้ขอรับบัตรประจำตัวคนขับรถเป็นผู้ได้รับใบอนุญาตเป็นผู้ขับรถในประเภทการขนส่งประจำทางการขนส่งไม่ประจำทางหรือการขนส่งโดยรถขนาดเล็กตามกฎหมายว่าด้วยการขนส่งทางบกต้องผ่านการอบรมตามหลักสูตรวิชากฎหมายระเบียบและประกาศของทางราชการที่เกี่ยวข้องกับการขับรถยนต์สาธารณะหรือรถยนต์สามล้อสาธารณะเพิ่มเติมอีก๑ ชั่วโมงข้อ ๑๔[๗]ผู้ขอต่ออายุใบอนุญาตขับรถยนต์ส่วนบุคคลใบอนุญาตขับรถยนต์สามล้อส่วนบุคคล และใบอนุญาตขับรถจักรยานยนต์ส่วนบุคคลต้องผ่านการอบรมตามหลักสูตรในวิชาดังต่อไปนี้ เป็นเวลาไม่น้อยกว่า ๑ ชั่วโมง(๑) การขับรถอย่างปลอดภัย(๒) มารยาทในการขับรถกรณีผู้ขอต่ออายุใบอนุญาตขับรถตามวรรคหนึ่งซึ่งใบอนุญาตขับรถเดิมสิ้นอายุเกินกว่า ๑ ปี ต้องผ่านการอบรมตามหลักสูตรในวิชาที่กำหนดตาม(๑) และ (๒) เป็นเวลาไม่น้อยกว่า ๒ ชั่วโมงข้อ ๑๕[๘]ผู้ขอต่ออายุใบอนุญาตขับรถยนต์สาธารณะใบอนุญาตขับรถยนต์สามล้อสาธารณะ และใบอนุญาตขับรถจักรยานยนต์สาธารณะต้องผ่านการอบรมตามหลักสูตรในวิชาดังต่อไปนี้ เป็นเวลาไม่น้อยกว่า ๓ ชั่วโมง(๑) การขับรถอย่างปลอดภัย(๒) มารยาทในการขับรถ(๓) กฎหมาย ระเบียบและประกาศของทางราชการที่เกี่ยวข้องกับการขับรถยนต์สาธารณะหรือรถยนต์สามล้อสาธารณะกรณีผู้ขอต่ออายุใบอนุญาตขับรถยนต์สาธารณะใบอนุญาตขับรถยนต์สามล้อสาธารณะ ซึ่งใบอนุญาตขับรถเดิมสิ้นอายุเกินกว่า ๑ ปีต้องผ่านการอบรมตามหลักสูตรในวิชาที่กำหนดตามข้อ ๑๑ เป็นเวลาไม่น้อยกว่า ๕ ชั่วโมงกรณีผู้ขอต่ออายุใบอนุญาตขับรถจักรยานยนต์สาธารณะซึ่งใบอนุญาตขับรถเดิมสิ้นอายุเกินกว่า ๑ ปีต้องผ่านการอบรมตามหลักสูตรในวิชาที่กำหนดตามข้อ ๑๒ เป็นเวลาไม่น้อยกว่า ๓ ชั่วโมงข้อ ๑๖ผู้ขอดำเนินการเกี่ยวกับใบอนุญาตขับรถซึ่งมีหลักฐานดังที่ระบุไว้ในภาคผนวก๑ ถือว่าได้ผ่านการอบรมความรู้เกี่ยวกับการขับรถและมารยาทในการขับรถตามระเบียบนี้แล้วโดยให้จัดทำหลักฐานการรับรองโดยใช้ข้อความว่า รับรองว่าผ่านการอบรมและจบหลักสูตรการอบรม และให้เจ้าหน้าที่ผู้รับผิดชอบลงนามกำกับไว้หมวด ๒การทดสอบ ข้อ ๑๗ การทดสอบหมายความว่า การทดสอบความสามารถในการขับรถ ความรู้ในข้อควรปฏิบัติ หรือข้อบังคับการเดินรถตามกฎหมายว่าด้วยรถยนต์กฎหมายว่าด้วยการจราจรทางบกและความรู้อื่น ๆ ที่เกี่ยวข้องกับการขับรถและการทดสอบสมรรถภาพของร่างกาย ซึ่งได้แก่(๑) การทดสอบสมรรถภาพของร่างกาย(๒) การทดสอบข้อเขียน(๓) การทดสอบขับรถข้อ ๑๘ผู้ขอดำเนินการเกี่ยวกับการขอรับใบอนุญาตขับรถใหม่ทุกชนิดต้องผ่านการทดสอบตามข้อ๑๗ ยกเว้นใบอนุญาตขับรถตามความตกลงระหว่างประเทศที่ประเทศไทยเป็นภาคีข้อ ๑๙การขอต่ออายุใบอนุญาตขับรถทุกชนิดต้องผ่านการทดสอบสมรรถภาพของร่างกายในกรณีที่ผู้ขอต่ออายุใบอนุญาตขับรถที่ใบอนุญาตขับรถเดิมขาดต่ออายุเกิน๑ ปี ต้องผ่านการทดสอบข้อเขียนด้วยในกรณีที่ผู้ขอต่ออายุใบอนุญาตขับรถที่ใบอนุญาตขับรถเดิมขาดต่ออายุเกิน๓ ปี ต้องผ่านการทดสอบข้อเขียนและทดสอบขับรถด้วยส่วนที่ ๑การทดสอบสมรรถภาพของร่างกาย ข้อ ๒๐การทดสอบสมรรถภาพของร่างกายให้ทำการทดสอบปฏิกิริยาและการทดสอบสายตาข้อ ๒๑ให้ผู้เข้ารับการทดสอบปฏิกิริยาทำการทดสอบความสามารถในการใช้เบรกเท้า รวม ๓ครั้ง หากสามารถเหยียบเบรกได้ในระยะเวลาน้อยกว่าหรือเท่ากับ ๐.๗๕ วินาทีสองในสามครั้งให้ถือว่าผ่านการทดสอบข้อ ๒๒ให้ผู้เข้ารับการทดสอบสายตาดำเนินการ ดังนี้(๑) ทดสอบสายตาทางกว้างถ้าสามารถมองเห็นทั้งด้านซ้ายและด้านขวาเป็นมุมกว้าง ข้างละ ๗๕ องศาสองในสามครั้งให้ถือว่าผ่านการทดสอบ(๒) ทดสอบสายตาทางลึก ให้ทดสอบการมองเห็นในระยะ ๒.๕๐ - ๓.๕๐ เมตร รวม๓ ครั้ง หากผลการทดสอบห่างจุดที่กำหนดไม่เกินกว่า ๑ นิ้ว สองในสามครั้งให้ถือว่าผ่านการทดสอบ(๓) ทดสอบการมองเห็นสีที่จำเป็นในการขับรถ ให้ดูสีเขียว สีแดงและสีเหลือง จากเครื่องทดสอบหรือแผ่นภาพทดสอบที่กรมการขนส่งทางบกกำหนดหรือเห็นชอบโดยอยู่ห่างจากเครื่องทดสอบหรือแผ่นภาพทดสอบในระดับสายตาระยะไม่น้อยกว่า ๓ เมตรแล้วอ่านสีตามที่เจ้าหน้าที่กำหนดสีละ ๓ ครั้งหากอ่านได้ถูกต้องสองในสามครั้งให้ถือว่าผ่านการทดสอบข้อ ๒๓ในกรณีที่ผู้เข้ารับการทดสอบสมรรถภาพของร่างกายแล้วไม่ผ่านการทดสอบให้ทดสอบแก้ตัวเฉพาะส่วนที่ทดสอบไม่ผ่านได้อีกหนึ่งครั้งในวันนั้นหากยังไม่ผ่านการทดสอบนั้นอีกให้มาทำการทดสอบแก้ตัวใหม่ในวันทำการถัดไปนับแต่วันที่สอบไม่ผ่านแต่ไม่เกิน๙๐ วัน นับแต่วันยื่นคำขอเว้นแต่มีเหตุอันสมควรให้นายทะเบียนมีอำนาจพิจารณาให้ทดสอบแก้ตัวก่อนระยะเวลาที่กำหนดได้เป็นการเฉพาะรายแล้วแต่กรณี และหากพ้นกำหนดระยะเวลาดังกล่าวต้องยื่นคำขอรับใบอนุญาตขับรถใหม่ส่วนที่ ๒การทดสอบข้อเขียน ข้อ ๒๔[๙]ให้ผู้เข้ารับการทดสอบข้อเขียนดำเนินการตามขั้นตอนดังนี้(๑)ลงลายมือชื่อผู้ที่เข้ารับการทดสอบในทะเบียนคุมผู้เข้ารับการทดสอบ(๒) ทดสอบความรู้ในข้อควรปฏิบัติหรือข้อบังคับการเดินรถตามกฎหมายว่าด้วยรถยนต์และกฎหมายว่าด้วยการจราจรทางบกตามแบบทดสอบและหลักเกณฑ์ที่กรมการขนส่งทางบกกำหนด โดยผู้ผ่านการทดสอบต้องได้คะแนนไม่น้อยกว่าร้อยละ๙๐กรณีการทดสอบเพื่อขอรับบัตรประจำตัวคนขับรถตามข้อ ๑๓อาจทดสอบโดยการสัมภาษณ์หรือวิธีอื่นตามที่นายทะเบียนเห็นสมควรข้อ ๒๕ในกรณีที่ผู้เข้ารับการทดสอบข้อเขียนอ่านและเขียนหนังสือไทยไม่ได้ให้ทำการทดสอบดังนี้(๑)กรณีทดสอบข้อเขียนด้วยระบบกระดาษให้ผู้ดำเนินการทดสอบอ่านคำถามให้ผู้เข้ารับการทดสอบฟังและให้ผู้เข้ารับการทดสอบตอบด้วยปากเปล่าโดยทำเครื่องหมายลงในกระดาษคำตอบด้วยตนเองและให้ผู้ดำเนินการทดสอบบันทึกในกระดาษคำตอบว่าสอบปากเปล่า พร้อมลงนามกำกับไว้เป็นหลักฐานและให้ผู้ดำเนินการทดสอบรีบตรวจคำตอบและประกาศผลการทดสอบให้ทราบโดยเร็ว(๒) กรณีทดสอบข้อเขียนด้วยระบบอิเล็กทรอนิกส์ (E-exam) ให้ผู้ดำเนินการทดสอบเปิดเสียงอ่านแบบทดสอบจากระบบอิเล็กทรอนิกส์ให้ผู้เข้ารับการทดสอบฟังและให้ผู้เข้ารับการทดสอบดำเนินการทำแบบทดสอบข้อ ๒๖ในกรณีที่ผู้เข้ารับการทดสอบข้อเขียนแล้วไม่ผ่านการทดสอบให้ทดสอบแก้ตัวได้อีกหนึ่งครั้งในวันนั้นหากยังไม่ผ่านการทดสอบอีกให้ออกใบนัดมาทำการทดสอบแก้ตัวใหม่ในวันทำการถัดไปนับแต่วันที่สอบไม่ผ่านแต่ไม่เกิน๙๐ วัน นับแต่วันที่ยื่นคำขอเว้นแต่มีเหตุอันสมควรให้นายทะเบียนมีอำนาจพิจารณาให้ทดสอบแก้ตัวก่อนระยะเวลาที่กำหนดได้เป็นการเฉพาะรายและหากพ้นกำหนดระยะเวลาดังกล่าวต้องยื่นคำขอรับใบอนุญาตขับรถใหม่ส่วนที่ ๓การทดสอบขับรถ ข้อ ๒๗ให้ผู้เข้ารับการทดสอบขับรถลงลายมือชื่อที่เข้ารับการทดสอบในทะเบียนคุมผู้เข้ารับการทดสอบขับรถข้อ ๒๘ผู้เข้ารับการทดสอบต้องปฏิบัติดังนี้(๑) การทดสอบขับรถยนต์ต้องคาดเข็มขัดนิรภัยเว้นแต่เป็นรถยนต์ที่ไม่ต้องติดตั้งเข็มขัดนิรภัยตามที่กฎหมายกำหนด(๒) การทดสอบขับรถจักรยานยนต์ต้องสวมหมวกนิรภัยข้อ ๒๙การทดสอบการขับรถยนต์หรือรถยนต์สามล้อให้ใช้ท่าทดสอบตามหลักเกณฑ์วิธีการทดสอบและวัดผล ดังต่อไปนี้(๑) ท่าที่ใช้ในการทดสอบท่าที่ ๑ การขับรถเดินหน้าและหยุดรถเทียบทางเท้าท่าที่ ๒ การขับรถเดินหน้าและถอยหลังในทางตรงท่าที่ ๓ การขับรถถอยหลังเข้าจอดและออกจากช่องว่างด้านซ้ายท่าที่ ๔ การหยุดรถและออกรถบนทางลาดท่าที่ ๕ การกลับรถท่าที่ ๖ การขับรถเดินหน้าเข้าจอดในช่องที่เป็นมุมฉากท่าที่ ๗ การขับรถโดยปฏิบัติตามเครื่องหมายจราจรการทดสอบขับรถให้ทดสอบรวม ๓ ท่า คือ ท่าที่ ๑ และท่าที่ ๒ เป็นท่าบังคับและเลือกทดสอบอีก ๑ ท่า ตามความเหมาะสมของสนามทดสอบแต่ละแห่งยกเว้นรถเกียร์อัตโนมัติไม่ใช้ท่าที่ ๔(๒) หลักเกณฑ์ วิธีการทดสอบ และวัดผลแต่ละท่าให้เป็นไปดังนี้ท่าที่ ๑ การขับรถเดินหน้าและหยุดรถเทียบทางเท้า(ก) ผู้เข้ารับการทดสอบต้องขับรถเดินหน้าตั้งแต่เริ่มขับรถอย่างต่อเนื่องไปจนถึงจุดทดสอบที่กำหนดให้หยุดรถโดยให้หยุดรถได้เพียงครั้งเดียว ณ จุดที่กำหนดให้หยุดเท่านั้น(ข) ด้านซ้ายของรถต้องขนานขอบทางและห่างจากขอบทางไม่เกิน ๒๕เซนติเมตร(ค) กันชนหน้าหรือล้อหน้าสุดหรือขอบล้อสำหรับรถที่ไม่มีกันชนหน้าต้องไม่ล้ำจุดหยุดรถข้างทาง และต้องอยู่ห่างจากจุดหยุดรถนั้นไม่เกิน ๑ เมตร(ง) ต้องไม่ขับรถปีนหรือเบียดขอบทางท่าที่ ๒ การขับรถเดินหน้าและถอยหลังในทางตรงให้เลือกทดสอบแบบใดแบบหนึ่งดังนี้แบบที่ ๑(ก)ให้ขับรถเดินหน้าและถอยหลังออกโดยตลอดช่องเดินรถซึ่งประกอบด้วยเส้นแนวเส้นที่กำหนดหรือหลักที่ตั้งไว้ในแนวตรงขนานกัน ๒ แถว มีความยาวประมาณ ๑๐ - ๑๒ เมตรหลักแต่ละหลักในแถวเดียวกันมีระยะห่าง ๑.๕ เมตรส่วนความกว้างของช่องเดินรถเท่ากับความกว้างสุดของตัวรถรวมกระจกมองข้างบวกเพิ่มอีกข้างละ๐.๕ เมตร(ข) ต้องไม่ขับรถชนหรือเบียดหลัก ล้ำเส้น หรือล้ำแนวเส้นที่กำหนด(ค) ให้ขับรถเดินหน้าและถอยหลังได้เพียงครั้งเดียว(ง) เครื่องยนต์ต้องไม่ดับแบบที่ ๒(ก)ให้ขับรถเดินหน้าและถอยหลังออกโดยตลอดช่องเดินรถซึ่งมีขนาดความกว้าง ๒.๕ เมตร ยาว๑๐ - ๑๒ เมตร เป็นระยะคงที่ใช้กับรถทุกขนาด(ข) ล้อรถต้องไม่ทับเส้น แนวเส้นที่กำหนด หรือไม่ชน หรือเบียดหลัก(ค) ให้ขับรถเดินหน้าและถอยหลังได้เพียงครั้งเดียว(ง) เครื่องยนต์ต้องไม่ดับในระหว่างทดสอบท่าที่ ๓ การขับรถถอยหลังเข้าจอดและออกจากช่องว่างด้านซ้าย(ก) ให้ขับรถถอยหลังเข้าจอดในช่องว่างด้านซ้าย ซึ่งประกอบด้วยหลัก เส้นหรือแนวเส้นที่กำหนด หากเป็นหลักต้องไม่น้อยกว่า ๙ หลักเป็นช่องกว้างเท่ากับความกว้างของรถรวมกระจกมองข้างบวกเพิ่มอีกข้างละ ๐.๕ เมตรความยาวของช่องจอดเท่ากับความยาวของตัวรถบวกเพิ่มอีก ๒.๕ เมตร(ข) ตั้งแต่เริ่มเข้าเกียร์ขับรถถอยหลังเข้าจอดจนกระทั่งขับออกจากช่องว่างด้านซ้ายต้องเข้าเกียร์หรือเปลี่ยนเกียร์ไม่เกิน๗ ครั้ง(ค) ต้องไม่ชนหรือเบียดหลัก ล้ำเส้น หรือล้ำแนวเส้นที่กำหนด(ง) ตัวรถต้องขนานกับขอบทางหรือหลัก เส้นหรือแนวเส้นที่กำหนดด้านซ้าย โดยไม่เบียดหลักขอบทาง หรือทับเส้นหรือทับแนวเส้นที่กำหนดท่าที่ ๔ การหยุดรถและออกรถบนทางลาด กรณีเป็นรถยนต์เกียร์ธรรมดา(ก) ให้ขับรถขึ้นเนินหรือสะพานโค้งแล้วหยุดรถบนเชิงลาดของเนินหรือสะพานโค้งโดยให้กันชนหน้าอยู่ที่จุดหยุดรถแล้วออกรถข้ามเนินหรือสะพานโค้งไปโดยปลอดภัย(ข) ต้องไม่ขับรถในลักษณะที่อาจเกิดอันตรายหรือเป็นเหตุให้ตัวรถเคลื่อนถอยจากจุดที่หยุดเกินกว่า๑ เมตร(ค) เครื่องยนต์ดับไม่เกิน ๒ ครั้งท่าที่ ๕ การกลับรถ(ก) ให้กลับรถในช่องเดินรถซึ่งประกอบด้วยหลัก เส้นหรือแนวเส้นที่กำหนดที่ตั้งไว้ขนานกัน ๒ แถว มีความยาวประมาณ ๑๐ - ๑๒ เมตร หลักเส้น หรือแนวเส้นที่กำหนดในแต่ละแถวต้องห่างกัน ๑.๕ เมตรส่วนความกว้างของช่องเดินรถเท่ากับความยาวของรถบวกเพิ่มอีก ๒ เมตร(ข) ต้องไม่ขับรถชนหรือเบียดขอบทาง หลัก เส้น หรือแนวเส้นที่กำหนด(ค)ตั้งแต่เริ่มขับรถเพื่อกลับรถจนกระทั่งกลับรถแล้วเสร็จต้องเปลี่ยนเกียร์ ไม่เกิน ๗ครั้งท่าที่ ๖ การขับรถเดินหน้าเข้าจอดในช่องที่เป็นมุมฉาก(ก)ให้ผู้เข้ารับการทดสอบขับรถจากจุดเริ่มต้นให้ขับเดินหน้าเข้าไปในช่องจอดที่เป็นมุมฉากซึ่งประกอบด้วยขอบทาง หลัก เส้น หรือแนวเส้นที่กำหนด เป็นแนวทดสอบ ๒ แถวขนานกันเป็นช่องเดินรถกว้าง ๘ เมตร ยาวประมาณ ๑๐ - ๒๐ เมตร และขอบทางหลัก เส้นหรือแนวเส้นที่กำหนดอีก ๒ แถวที่ตั้งเป็นแนวช่องจอดที่เป็นมุมฉากกับช่องเดินรถที่มีความกว้างเท่ากับความกว้างของตัวรถรวมกับกระจกมองข้างบวกเพิ่มอีกข้างละ๑ เมตร ความยาวเท่ากับความยาวของตัวรถบวกเพิ่มอีก ๑ เมตร(ข) ต้องไม่ขับรถชนหรือเบียดขอบทาง หลัก เส้น หรือแนวเส้นที่กำหนด(ค) ให้ขับรถเดินหน้าเข้าช่องจอดได้เพียงครั้งเดียว(ง) ตัวรถต้องขนานกับขอบทาง หลัก เส้นหรือแนวเส้นที่กำหนดทั้งสองด้านท่าที่ ๗ การขับรถโดยปฏิบัติตามเครื่องหมายจราจร(ก) การขับรถโดยปฏิบัติตามเครื่องหมายจราจรไม่น้อยกว่า ๘ เครื่องหมายดังนี้๑) เครื่องหมายป้ายหยุด๒) เครื่องหมายห้ามเลี้ยวซ้ายหรือห้ามเลี้ยวขวา๓) เครื่องหมายให้เลี้ยวซ้ายหรือให้เลี้ยวขวา๔) เครื่องหมายห้ามหยุดรถ๕) เครื่องหมายห้ามเข้าและเครื่องหมายอื่น ๆ อีก ๓ เครื่องหมาย เช่น เส้นแนวหยุดเส้นให้ทางเส้นทแยงสำหรับทางแยก ป้ายห้ามจอดรถ ตามสภาพของสนามทดสอบแต่ละแห่ง(ข) ต้องให้สัญญาณไฟตามจุดต่าง ๆ ให้ได้ถูกต้องทุกแห่งดังนี้๑) ให้สัญญาณไฟเมื่อจะเลี้ยวขวา๒) ให้สัญญาณไฟเมื่อจะเลี้ยวซ้าย๓) ให้สัญญาณไฟเมื่อจะหยุดรถข้อ ๓๐การทดสอบขับรถแทรกเตอร์ รถบดถนน หรือรถใช้งานเกษตรกรรมให้ใช้ท่าทดสอบตามหลักเกณฑ์ วิธีการทดสอบ และวัดผล ตามท่าที่ ๑ และท่าที่ ๒ ของข้อ๒๙ข้อ ๓๑การทดสอบขับรถจักรยานยนต์ให้ใช้ท่าทดสอบตามหลักเกณฑ์ วิธีการทดสอบและวัดผลดังต่อไปนี้(๑) ท่าที่ใช้ในการทดสอบท่าที่ ๑ การขับรถโดยปฏิบัติตามเครื่องหมายจราจรท่าที่ ๒ การขับรถทรงตัวบนทางแคบท่าที่ ๓ การขับรถผ่านทางโค้งรัศมีแคบรูปตัวแซด (Z)ท่าที่ ๔ การขับรถผ่านทางโค้งซ้ายและโค้งขวารูปตัวเอส (S)ท่าที่ ๕ การขับรถหลบหลีกสิ่งกีดขวางการทดสอบขับรถจักรยานยนต์ให้ทดสอบรวม ๓ ท่า คือ ท่าที่ ๑เป็นท่าบังคับและเลือกทดสอบอีก ๒ ท่า ตามความเหมาะสมของสนามทดสอบ(๒) หลักเกณฑ์ วิธีการทดสอบ และวัดผลแต่ละท่าให้เป็นไปดังนี้ท่าที่ ๑ การขับรถโดยปฏิบัติตามเครื่องหมายจราจร(ก)ให้ผู้เข้ารับการทดสอบขับรถโดยปฏิบัติตามเครื่องหมายจราจรไม่น้อยกว่า ๕เครื่องหมาย ดังนี้๑) เครื่องหมายป้ายหยุด๒) เครื่องหมายห้ามเลี้ยวซ้ายหรือห้ามเลี้ยวขวา๓) เครื่องหมายให้เลี้ยวซ้ายหรือให้เลี้ยวขวา๔) เครื่องหมายห้ามหยุดรถ๕) เครื่องหมายห้ามเข้า(ข) ต้องให้สัญญาณไฟตามจุดต่าง ๆ ให้ได้ถูกต้องทุกแห่ง ดังนี้๑) ให้สัญญาณไฟเมื่อจะเลี้ยวขวา๒) ให้สัญญาณไฟเมื่อจะเลี้ยวซ้าย๓) ให้สัญญาณไฟเมื่อจะหยุดรถท่าที่ ๒ การขับรถทรงตัวบนทางแคบ(ก) ให้ผู้เข้ารับการทดสอบ๑) ขับขี่โดยทรงตัวบนอุปกรณ์ที่ใช้ไม้กระดานกว้าง ๓๐ เซนติเมตร ยาว๑๕ เมตร หรือใช้คอนกรีตเทเป็นแนวเส้นตรงตามขนาดดังกล่าวให้สูงประมาณ ๒ - ๓เซนติเมตร โดยให้กำหนดจุดเริ่มต้นและจุดสิ้นสุดห่างจากไม้กระดานหรือแนวคอนกรีตในระยะที่เหมาะสมให้สามารถตั้งตัวรถและระยะเบรกหยุดรถได้โดยปลอดภัย๒) ต้องขับขี่ตาม ๑) โดยขับผ่านตลอดตั้งแต่ต้นจนจบใช้เวลาไม่น้อยกว่า๑๐ วินาทีและเริ่มนับเวลาเมื่อล้อหลังขึ้นอยู่บนอุปกรณ์และสิ้นสุดเมื่อล้อหน้าลงจากอุปกรณ์(ข) ในระหว่างขับรถต้องปฏิบัติดังนี้๑) เท้าต้องไม่หลุดจากที่พักเท้า๒) ล้อต้องไม่ตกหรือลื่นไถลจากอุปกรณ์๓) ใช้ความเร็วอย่างเหมาะสม๔) เครื่องยนต์ต้องไม่ดับในระหว่างทดสอบท่าที่ ๓ การขับรถผ่านทางโค้งรัศมีแคบรูปตัวแซด (Z) ให้ปฏิบัติดังนี้(ก) ให้ผู้เข้ารับการทดสอบขับรถในทางโค้งรัศมีแคบที่ใช้กรวยหรือคอนกรีตเทเป็นรูปตัวแซด (Z) ที่มีช่องเดินรถกว้าง ๒ เมตรกรณีใช้กรวยต้องห่างกัน ๑.๕ เมตร กรณีใช้คอนกรีตเทเป็นรูปตัวแซด (Z) ฐานล่างของตัวแซด (Z) ยาว ๕ เมตรความยาวระหว่างฐานบนและฐานล่างของตัวแซด (Z) ยาว ๑๖ เมตร(ข) ให้ขับรถช้า ใช้เกียร์ต่ำและสามารถควบคุมรถขับเลี้ยวขวาและเลี้ยวซ้ายไปได้ตลอดห้ามลื่นไถลหรือล้ม(ค) ต้องไม่ขับรถชนกรวยหรือคอนกรีตเทเป็นรูปตัวแซด (Z)(ง) เครื่องยนต์ต้องไม่ดับในระหว่างทดสอบ(จ) ไม่ใช้เท้าแตะพื้นท่าที่ ๔ การขับรถผ่านทางโค้งซ้ายและโค้งขวารูปตัวเอส (S)(ก)ให้ผู้เข้ารับการทดสอบขับรถผ่านทางโค้งซ้ายและโค้งขวาที่ใช้กรวยหรือใช้คอนกรีตเทเป็นรูปตัวเอส(S) ที่มีช่องทางเดินรถกว้าง ๒ เมตร ยาว ๑๗ เมตร โดยกรวยต้องห่างกัน ๑ เมตร(ข)ผู้เข้ารับการทดสอบต้องสามารถควบคุมรถผ่านไปได้ตลอดโดยรถไม่เสียหลักลื่นไถลหรือล้ม(ค) ต้องไม่ชนกรวยหรือคอนกรีตเทเป็นรูปตัวเอส (S)(ง) เครื่องยนต์ต้องไม่ดับในระหว่างทดสอบ(จ) ไม่ใช้เท้าแตะพื้นท่าที่ ๕ การขับรถหลบหลีกสิ่งกีดขวางให้ปฏิบัติ งนี้(ก) ให้ผู้เข้ารับการทดสอบขับขี่ด้วยความเร็วที่ ๒๐ - ๓๐กิโลเมตรต่อชั่วโมง โดยขับรถหลบหลีกกรวยที่ตั้งไว้สำหรับทดสอบไปทางด้านซ้ายและด้านขวาในลักษณะสลับฟันปลาซึ่งกรวยดังกล่าวให้ตั้งบนพื้นที่ที่มีความกว้าง ๓.๕ เมตร จำนวน ๕ อันเป็นเส้นตรงบริเวณกึ่งกลางของพื้นที่ที่ใช้ทำการทดสอบโดยให้กรวยแต่ละอันมีระยะห่าง ๕ เมตร โดยให้จุดเริ่มต้นและจุดสิ้นสุดมีระยะห่างจากกรวยในระยะที่เหมาะสมให้สามารถตั้งตัวรถและระยะเบรกหยุดรถได้โดยปลอดภัย(ข) ในระหว่างขับรถต้องสามารถควบคุมรถได้ดีไม่เสียหลัก ลื่นไถลเฉี่ยวชน สิ่งกีดขวางหรือขอบทาง(ค) เครื่องยนต์ต้องไม่ดับในระหว่างทดสอบข้อ ๓๒ผู้เข้ารับการทดสอบขับรถต้องปฏิบัติให้ถูกต้องครบถ้วนตามที่กำหนดไว้ในข้อ๒๙ ข้อ ๓๐ หรือข้อ ๓๑ แล้วแต่กรณี จึงจะถือว่าผ่านการทดสอบให้ผู้ดำเนินการทดสอบแจ้งผลการทดสอบขับรถแก่ผู้เข้ารับการทดสอบทันทีเมื่อเสร็จสิ้นการทดสอบในกรณีที่ผู้เข้ารับการทดสอบขับรถแล้วไม่ผ่านการทดสอบในท่าใดให้ทดสอบแก้ตัวเฉพาะท่าที่ไม่ผ่านเมื่อพ้นกำหนด ๓ วันนับแต่วันที่ทดสอบไม่ผ่านแต่ไม่เกิน ๙๐ วันนับแต่วันที่ยื่นคำขอเว้นแต่มีเหตุอันสมควรให้นายทะเบียนมีอำนาจพิจารณาให้ทดสอบแก้ตัวก่อนระยะเวลาที่กำหนดได้เป็นการเฉพาะรายแล้วแต่กรณี และหากพ้นกำหนดระยะเวลาดังกล่าวต้องยื่นคำขอรับใบอนุญาตขับรถใหม่ข้อ ๓๒/๑[๑๐]การทดสอบขับรถเพื่อขอรับใบอนุญาตขับรถยนต์สาธารณะนอกจากจะต้องผ่านการทดสอบขับรถตามข้อ ๒๙ ในสนามทดสอบแล้วผู้ขอรับใบอนุญาตขับรถต้องทดสอบการขับรถบนถนนหรือทางหลวงตามเส้นทางที่นายทะเบียนกำหนดด้วยเพื่อทดสอบการปฏิบัติตามกฎหมายว่าด้วยจราจรทางบก การขับรถอย่างปลอดภัยและการมีมารยาทในการขับรถเกณฑ์การวินิจฉัยการผ่านการทดสอบการขับรถตามวรรคหนึ่งให้เป็นไปตามที่นายทะเบียนกำหนดข้อ ๓๓ผู้ขอดำเนินการเกี่ยวกับใบอนุญาตขับรถซึ่งมีหลักฐานดังที่ระบุในภาคผนวก ๒ถือว่าได้ผ่านการทดสอบความสามารถในการขับรถและความรู้ในข้อควรปฏิบัติหรือข้อบังคับการเดินรถตามกฎหมายว่าด้วยรถยนต์ และกฎหมายว่าด้วยการจราจรทางบกและการทดสอบสมรรถภาพของร่างกายหรือผ่านการทดสอบบางรายการตามที่กำหนดในระเบียบนี้หมวด ๓การดำเนินการทดสอบ ข้อ ๓๔ให้ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕ ขนส่งจังหวัดหรือหัวหน้าสำนักงานขนส่งจังหวัดสาขา แล้วแต่กรณีแต่งตั้งข้าราชการในสำนักงานให้เป็นผู้ดำเนินการทดสอบสมรรถภาพของร่างกายทดสอบข้อเขียน และทดสอบขับรถ และเมื่อดำเนินการแล้วเสร็จให้ผู้ดำเนินการทดสอบลงชื่อในรายงานประจำวันด้วยข้อ ๓๕ให้ผู้ดำเนินการทดสอบบันทึกผลการทดสอบสมรรถภาพของร่างกายผลการทดสอบข้อเขียน และผลการทดสอบขับรถ และลงนามในแบบบันทึกผลการทดสอบให้ผู้ดำเนินการทดสอบขับรถบันทึกหมายเลขทะเบียนรถที่ใช้ในการทดสอบลงในแบบบันทึกผลการทดสอบขับรถข้อ ๓๖ แบบบันทึกผลการทดสอบสมรรถภาพของร่างกายแบบบันทึกผลการอบรมผลการทดสอบข้อเขียน และผลการทดสอบขับรถให้เป็นไปตามที่กำหนดไว้ท้ายระเบียบนี้ประกาศณ วันที่ ๒๙ มีนาคม พ.ศ. ๒๕๕๔เทียนโชติ จงพีร์เพียรอธิบดีกรมการขนส่งทางบก[เอกสารแนบท้าย]๑.[๑๑]ภาคผนวก ๑ (แก้ไขเพิ่มเติม)๒.[๑๒]ภาคผนวก ๒ (แก้ไขเพิ่มเติม)๓. ตัวอย่าง แบบบันทึกผลการทดสอบสมรรถภาพของร่างกาย๔. แบบบันทึกผลการอบรม ผลการทดสอบข้อเขียน และผลการทดสอบขับรถ(ดูข้อมูลจากภาพกฎหมาย)ระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๒) พ.ศ. ๒๕๕๔[๑๓]ระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๓) พ.ศ. ๒๕๕๗[๑๔]ข้อ ๒ ระเบียบนี้ให้ใช้บังคับตั้งแต่วันที่ ๑มิถุนายน พ.ศ. ๒๕๕๗ เป็นต้นไปปริยานุช/ผู้จัดทำ๒๔ พฤษภาคม๒๕๕๔ดำรง/ตรวจ๒๔ พฤษภาคม๒๕๕๔จุฑามาศ/ปรับปรุง๓ มิถุนายน ๒๕๕๗[๑] ราชกิจจานุเบกษาเล่ม ๑๒๘/ตอนพิเศษ ๕๑ ง/หน้า ๒๒/๓ พฤษภาคม ๒๕๕๔[๒] ข้อ ๒แก้ไขเพิ่มเติมโดยระเบียบกรมการขนส่งทางบก ว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๒) พ.ศ. ๒๕๕๔[๓] ข้อ ๖แก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๓) พ.ศ. ๒๕๕๗[๔] ข้อ ๖/๑ เพิ่มโดยระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๓) พ.ศ. ๒๕๕๗[๕] ข้อ ๑๐/๑ เพิ่มโดยระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๓) พ.ศ. ๒๕๕๗[๖] ข้อ ๑๓แก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๓) พ.ศ. ๒๕๕๗[๗] ข้อ ๑๔แก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๓) พ.ศ. ๒๕๕๗[๘] ข้อ ๑๕แก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์(ฉบับที่ ๓) พ.ศ. ๒๕๕๗[๙] ข้อ ๒๔แก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์(ฉบับที่ ๓) พ.ศ. ๒๕๕๗[๑๐] ข้อ ๓๒/๑ เพิ่มโดยระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๓) พ.ศ. ๒๕๕๗[๑๑] ภาคผนวก ๑ แก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์(ฉบับที่ ๓) พ.ศ. ๒๕๕๗[๑๒] ภาคผนวก ๒ แก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์(ฉบับที่ ๓) พ.ศ. ๒๕๕๗[๑๓] ราชกิจจานุเบกษาเล่ม ๑๒๘/ตอนพิเศษ ๙๗ ง/หน้า ๑/๒๖ สิงหาคม ๒๕๕๔[๑๔] ราชกิจจานุเบกษาเล่ม ๑๓๑/ตอนพิเศษ ๗๖ ง/หน้า ๑/๑๒ พฤษภาคม ๒๕๕๗